Persunaġġi Stori B GĦAQDA KAŻIN BANDA SAN FILEP AD 1851 e L-Arċisqof Pawlu Alpheran h de Bussan li kkonsagra l-Knisja Arċipretali ta' Ħaż-Żebbuġ Kien nhar l-10 ta' Mejju 1729 li l-Arċisqof Pawlu Alpheran de Bussan ikkonsagra l-Knisja ta' San Filep ta' Haż-Żebbuġ. Mons. Alpheran kien twieled Franza fl-1686 imma fl-1705 ġie Malta fejn kellu lil zijuh Fra Melkjor Alpheran li dan iktar tard sar Gran Prijur tal-Knisja Konventwali, il-lum Kon-Katidral ta' San Ġwann. Ġie ordnat saċerdot mill-Isqof Cocco Palmieri u wara l-mewt ta' l-Isqof Gori Manici fl-1727 laħaq Isqof ta' Malta. Ġie kkonsagrat Ruma mill-Papa Beneditt XIIL, u fl-1746 il-Papa Beneditt XIV ħatru Arċisqof titulari ta' Damjata. — Fl-1733 bierek l-ewwel ġebla tas-Seminarju ta' l-Imdina u fl-1744 meta tlesta l-bini tiegħu, bierek l-istess Seminarju li għalih kien ħallas l-ispejjeż kollha. Fl-1737 kien preżenti fil-Kolleġġjata ta' San Pawl tal-Belt Valletta għall- pussess ta' l-ewwel Kanonċi tagħha. Kien hu wkoll li waqqaf sitt kanonikati ġodda fil-Kolleġġjata ta' Santa Marija, illum Katidral ta' Għawdex u kien ukoll fi żmienu li twaqqfu l-Kunventi tal-Patrijiet Kapuċċini ta' Għawdex u ta' Santa Liberata dak iż-żmien limiti tal-Birgu. Kif ukoll li twaqqaf l-Eremitaġġ tal-Patrijiet ta' San Kaloġeru f'Santa Venera, dak iż-żmien limiti ta' B'Kara. U fil-21 ta' Diċembru 1743, fil-Katidral ta' Malta kkonsagra bħala Isqof ta' Babilonja lil Mons. Manwel ta' Sant' Albertu tal-Karmelitani skalzi qabel telaq bħala missjunarju fil-Lvant. Minbarra l-parroċċa ta' Haż-Żebbuġ, l-Arċisqof Alpheran de Bussan ikkonsagra diversi knejjes oħra fosthom il-Parroċċi ta' l-Isla, Bormla, in-Naxxar, Ħal Qormi, iż-Żejtun, iż- Żurrieq, is-Siġġiewi, San Pawl tal-Belt Valletta, H'Attard u Hal Għargħur f'Malta u dawk ta' San Ġorġ, l-Għarb, ix-Xewkija, ta' Sannat u ż-Żebbuġ f'Għawdex, kif ukoll il-knejjes tal-Kapuċċini tal-Kalkara u ta' Għawdex, is-Santwarju tal-Madonna tal-Mellieħa, il-Knisja ta' San Publiju fuq il-Grotta ta' San Pawl tar-Rabat u dik tal-Madalena fil-Belt Valletta. L-Arċisqof Alferan miet l-Imdina nhar l-20 t'April, 1757 u jinsab midfun fil-kripta tal- Katidral ta' Malta.